CELEX: 
Language: lt
Date: 2020-06-09 00:00:00
Title: KOMISIJOS DELEGUOTASIS REGLAMENTAS (ES) …/... kuriuo dėl perfluoroktansulfonrūgšties ir jos darinių (PFOS) įrašo iš dalies keičiamas Europos Parlamento ir Tarybos reglamento (ES) 2019/1021 I priedas

EUROPOS
                             KOMISIJA

                                                       Briuselis, 2020 06 09
                                                       C(2020) 3639 final

                KOMISIJOS DELEGUOTASIS REGLAMENTAS (ES) …/...

                                          2020 06 09

     kuriuo dėl perfluoroktansulfonrūgšties ir jos darinių (PFOS) įrašo iš dalies keičiamas
             Europos Parlamento ir Tarybos reglamento (ES) 2019/1021 I priedas

                                     (Tekstas svarbus EEE)

LT                                                                                            LT
 ---pagebreak---                                AIŠKINAMASIS MEMORANDUMAS

     1.      DELEGUOTOJO AKTO BENDROSIOS APLINKYBĖS
     Reglamento (ES) 2019/1021 1 straipsnyje nustatyta, kad to reglamento tikslas – apsaugoti
     žmonių sveikatą ir aplinką nuo patvariųjų organinių teršalų (POT) uždraudžiant, kuo greičiau
     palaipsniui nutraukiant arba apribojant cheminių medžiagų, kurioms taikoma Stokholmo
     konvencija dėl patvariųjų organinių teršalų, gamybą, tiekimą rinkai ir naudojimą.
     Konvencijos B priede įrašyta perfluoroktansulfonrūgštis (PFOS), jos druskos ir
     perfluoroktansulfonilfluoridas (PFOSF) kartu su priimtinais tikslais ir specialiosiomis
     išimtimis. POT kontrolės komitetas (POTKK) rekomendavo1 išbraukti visus priimtinus
     tikslus, išskyrus vieną – naudoti kaip vabzdžių masalą, kuriame yra sieros amido. POTKK
     taip pat rekomendavo padaryti pakeitimą, kad naudojimas kietojo chromavimo procese ir
     gaisro gesinimo putose būtų nebe priimtinas tikslas, o specialioji išimtis.
     2019 m. balandžio 29 d. – gegužės 10 d. Ženevoje (Šveicarija) įvykusioje devintojoje
     Stokholmo konvencijos šalių konferencijoje, atsižvelgiant į POTKK rekomendaciją, priimtas
     sprendimas (SC-9/4) iš dalies pakeisti Konvencijos B priede nurodytos PFOS, jos druskų ir
     PFOSF naudojimo priimtinus tikslus ir specialiąsias išimtis. Vienintelis su galiojančiais ES
     teisės aktais susijęs pakeitimas – priimtino tikslo pakeitimas specialiąja išimtimi, taikoma
     PFOS, jos druskoms ir PFOSF, naudojamiems kaip rūko slopikliai (inhibitoriai) gaunant
     nedekoratyviojo kietojo chromo (VI) dangas uždarojo ciklo sistemose. Dėl šio pakeitimo
     Reglamento (ES) 2019/1021 I priede turi būti nurodytas išimties taikymo terminas.
     Remiantis Reglamento (ES) 2019/1021 15 straipsnio 1 dalies antra pastraipa, PFOS įrašui
     pakeisti turėtų būti priimtas atskiras deleguotasis aktas, kuriuo iš dalies keičiamas Reglamento
     (ES) 2019/1021 I priedas.

     2.      KONSULTACIJOS PRIEŠ PRIIMANT AKTĄ
     Dėl pakeitimo projekto konsultuotasi su ekspertų grupe (POP CA posėdis) 2019 m. lapkričio
     26 d. ir į gautas pastabas, kiek buvo įmanoma, atsižvelgta. Grupė sudaryta iš visų susijusių
     suinteresuotųjų subjektų: valstybių narių, Europos cheminių medžiagų agentūros, chemijos
     pramonės ir pilietinės visuomenės atstovų.
     2019 m. lapkričio 29 d. – gruodžio 27 d. surengtos viešos konsultacijos dėl teisės akto
     projekto. Gauta viena pastaba – prašymas gaminiams taikyti tas pačias nuostatas, kurios
     nustatytos Reglamento (ES) 1907/2006 (REACH) XVII priedo 68 įraše dėl PFOA, jos druskų
     ir PFOA giminingų junginių. Šis prašymas nepagrįstas, nes jis susijęs su kitą cheminę
     medžiagą reglamentuojančiomis nuostatomis. Be to, PFOS įrašo pakeitimas susijęs su
     pramoniniu naudojimu, o ne naudojimu gaminiuose.

     3.      DELEGUOTOJO AKTO TEISINIAI ASPEKTAI
     Deleguotuoju aktu iš dalies keičiamas I priedo cheminių medžiagų sąrašas atsižvelgiant į
     naujausius su Konvencija susijusius pokyčius. Siūlomo deleguotojo akto teisinis pagrindas yra
     Reglamento (ES) 2019/1021 15 straipsnio 1 dalis.

     1
            POTKK sprendimas Nr. 14/3

LT                                                  1                                                   LT
 ---pagebreak---                      KOMISIJOS DELEGUOTASIS REGLAMENTAS (ES) …/...

                                                 2020 06 09

         kuriuo dėl perfluoroktansulfonrūgšties ir jos darinių (PFOS) įrašo iš dalies keičiamas
                 Europos Parlamento ir Tarybos reglamento (ES) 2019/1021 I priedas

                                            (Tekstas svarbus EEE)

     EUROPOS KOMISIJA,
     atsižvelgdama į Sutartį dėl Europos Sąjungos veikimo,
     atsižvelgdama į 2019 m. birželio 20 d. Europos Parlamento ir Tarybos reglamentą (ES)
     2019/1021 dėl patvariųjų organinių teršalų2, ypač jo 15 straipsnio 1 dalį,
     kadangi:
     (1)      Reglamentu (ES) 2019/1021 įgyvendinami Sąjungos įsipareigojimai pagal Stokholmo
              konvenciją dėl patvariųjų organinių teršalų3 (toliau – Konvencija) ir 1979 m. Tolimų
              tarpvalstybinių oro teršalų pernašų konvencijos protokolą dėl patvariųjų organinių
              teršalų4 (toliau – Protokolas);
     (2)      Konvencijos B priede („Apribojimai“) pateiktas cheminių medžiagų, kurių gamybą,
              naudojimą, importą ir eksportą kiekviena Konvencijos šalis privalo apriboti
              atsižvelgdama į bet kokį atitinkamą priimtiną tikslą ir (arba) tame priede nurodytą
              specialiąją išimtį, sąrašas;
     (3)      Konvencijos šalių konferencija savo devintajame susitikime nusprendė pagal
              Konvencijos 8 straipsnio 9 dalį iš dalies pakeisti Konvencijos B priedo nuostatas dėl
              perfluoroktansulfonrūgšties (PFOS), jos druskų ir perfluoroktansulfonilfluorido
              (PFOSF) naudojimo priimtinų tikslų ir specialiųjų išimčių. Šalių konferencija
              nusprendė PFOS, jos druskų ir PFOSF naudojimo priimtiną tikslą, būtent jų naudojimą
              gaunant metalų (kietųjų metalų) dangas tik uždarojo ciklo sistemose, pakeisti
              specialiąja išimtimi;
     (4)      PFOS, jos druskų ir PFOSF naudojimo dengimo metalais (dengimo kietaisiais
              metalais) procese tik uždarojo ciklo sistemose priimtiną tikslą pakeitus specialiąja
              išimtimi, Šalys galės ta išimtimi naudotis ne ilgiau kaip penkerius metus po to
              pakeitimo įsigaliojimo. Išimties taikymas gali būti pratęstas dar penkeriems metams
              Šalių konferencijos sprendimu, jei to paprašo viena iš Šalių ir pateikia pagrindimą,
              kodėl toks naudojimas ir toliau yra būtinas. Todėl perfluoroktansulfonrūgšties ir jos
              darinių (PFOS) įrašas Reglamento (ES) 2019/1021 I priedo A dalyje turėtų būti iš
              dalies pakeistas, kad atspindėtų įsipareigojimus pagal Konvenciją;
     (5)      todėl Reglamentas (ES) 2019/1021 turėtų būti atitinkamai iš dalies pakeistas,

     2
              OL L 169, 2019 6 25, p. 45.
     3
              OL L 209, 2006 7 31, p. 3.
     4
              OL L 81, 2004 3 19, p. 37.

LT                                                   2                                                LT
 ---pagebreak---      PRIĖMĖ ŠĮ REGLAMENTĄ:

                                              1 straipsnis
     Reglamento (ES) 2019/1021 I priedas iš dalies keičiamas pagal šio reglamento priedą.

                                              2 straipsnis
     Šis reglamentas įsigalioja dvidešimtą dieną po jo paskelbimo Europos Sąjungos oficialiajame
     leidinyje.

     Šis reglamentas privalomas visas ir tiesiogiai taikomas visose valstybėse narėse.
     Priimta Briuselyje 2020 06 09

                                                 Komisijos vardu
                                                 Pirmininkė
                                                 Ursula VON DER LEYEN

LT                                                  3                                              LT
 ---documentbreak---                              EUROPOS
                             KOMISIJA

                                                     Briuselis, 2020 06 09
                                                     C(2020) 3639 final

                                                     ANNEX

                                          PRIEDAS

                                              prie

                 KOMISIJOS DELEGUOTOJO REGLAMENTO (ES) …/...

     kuriuo dėl perfluoroktansulfonrūgšties ir jos darinių (PFOS) įrašo iš dalies keičiamas
             Europos Parlamento ir Tarybos reglamento (ES) 2019/1021 I priedas

LT                                                                                            LT
 ---pagebreak---                                                PRIEDAS
     Reglamento (ES) 2019/1021 I priedo A dalies įrašo, skirto perfluoroktansulfonrūgščiai ir jos
     dariniams (PFOS), ketvirto stulpelio („Speciali išimtis dėl tarpinio naudojimo ar kita
     specifikacija“) 4 punktas iš dalies keičiamas taip:
     (1)    pirma pastraipa pakeičiama taip:
     „4. Jei į aplinką išleidžiamas kiekis sumažinamas iki minimumo, iki [šio iš dalies keičiančio
     reglamento įsigaliojimo data + 5 metai] leidžiama gaminti ir tiekti rinkai naudoti kaip rūko
     slopiklius (inhibitorius) gaunant nedekoratyviojo kietojo chromo (VI) dangas uždarojo ciklo
     sistemose. Su sąlyga, kad valstybės narės, kuriose naudojama PFOS, iki [šio iš dalies
     keičiančio reglamento įsigaliojimo data + 4 metai] pateikia Komisijai PFOS atsisakymo
     pažangos ataskaitą ir pagrindžia, kodėl šis naudojimo būdas toliau yra būtinas, Komisija iki
     [šio iš dalies keičiančio reglamento įsigaliojimas + 5 metai] apsvarsto būtinybę ne ilgiau kaip
     penkeriems metams pratęsti išimties dėl šio PFOS naudojimo galiojimą.“;
     (2)    trečia pastraipa išbraukiama.

LT                                                 1                                                   LT